96 



Enggalna ki pandita, ngadjadikeun maneh aki-aki, toeloej rep sidakep sinoe- 

 koe toenggal, emoet poerwa daksina, poerwa ikoe wiwitan, daksina wekasan, bari 

 ngelingkeun adjianana, adjian dadali poetih, eta djampe paranti leuleumpangan 

 soepaja gantjang. 



„Adji koe dadali poetih, 



mangoengkoeng saloehoering koewoeng-koewoeng, 



mangangkang saloehoeriang madja gantang, 



tjalik dina tampoe angin, 



dat sarapat, dat sarapat." 



Enggalna kadia kilat datangna ka pajoeneun ratoe. 



Geus kitoe, ratoe teh ningali, njaoer ka Batara Lengser: „ai, Lengser, ieu aja 

 aki-aki oerang mana?'' 



„Soemoehoen pariksa, goesti, eta teh ti Goenoeng Padang, nja eta pandita tea." 



Toeloej ratoe njaoeran ka pandita: „eh, ki pandita, bagea, serka dieu masing 

 deukeut, dioek sapangloeloenggoehan." 



„Soemoehoen pariksa, goesti, noe mawi abdi doemeuheus, wireh ing tina abdi 

 disaoer koe kersa dampal goesti." 



„Enja, noe matak disaoer koe oerang, kawantoe anjar pinanggih, djeung deui 

 oerang teh dek menta dipangnoedjoemkeun, pedah pawarang oerang doeanana keur 

 bobot, hajang njaho pianakeunana awewe atawa lalaki, geura pok, geura seboet- 

 keun, montong make diïlo diparimbonkeun, diteang dina kitabna, diïlik dipalar 

 boekti, geura pok bae omongkeun." 



,,Bo, soemoehoen, satimbalan goesti, moendoet dipangnoedjoemkeun pawa- 

 rang, madak-madak kapandoekan, ka toeang pioendjoek abdi, eta geus tetela pisan, 

 jen bakal kagoengan poetra tina pawarang noe doea, samalah pameget kabeh." 



Geus kitoe, ratoe teh poesing, sapedah raosna salah, saoerna: „eta salah 

 katjida pandita, noe hidji eta pawarang saenjana ngandoeng kawali, noe hidji deui 

 ngandoeng bokor kantjana; oerang teu soeka katjida, ajeuna mah ki pandita taoer 

 rasa binasa. alamat rek ditelasan." 



Ratoe toeloej narik tjoeriga, tatapi eta tjoeriga kokotak tina sarangka, tapi 

 lain dek teurak, nja eta bet edek tobat, koe sabab eta noe kagoenganana. 



Barang pek dioengkoelkeun doehoeng kana patoeangan, toeloej morongkol, 

 soemawonna lamoen teurak da eta noe kagoengan. 



Ratoe beuki tambah napsoe, raosna asa dilawan : „eh pandita maneh teh nga- 

 lawan, dipenta pati teh baha, seg taroeng djeung aing, sabaraha taoen perang, 

 sabaraha boelan mo boeroeng diladenan." 



„Bo goesti, lain baha, oelah bon sinedja perang, ngalawan teu pisan-pisan ; 

 ari perkawis pati dipoendoet soemangga pisan." 



Barina pandita toenkoel ngaloearkeun soekma, ladjeng pandita teh poepoes, 

 teu kalawan ditdasan. 



Geus kitoe, ratoe teh njaoer ka Lengser : „eh Lengser, bet matih aing betan 

 pandita, geuning pandita geus paeh." 



„Matih pandita manan gamparan." 



„Naha koemaha noe matak kitoe ?" 



